《女冠子》
五代·李珣

星高月午，丹桂青松深处。醮坛开，金磬敲清露，

珠幢立翠苔¤

步虚声缥缈，想像思徘徊。晓天归去路，指蓬莱。

春山夜静，愁闻洞天疏磬。玉堂虚，细雾垂珠佩，

轻烟曳翠裾¤

对花情脉脉，望月步徐徐。刘阮今何处，绝来书。

作者简介：李珣（855-930），五代词人。字德润，其祖先为波斯人。居家梓州（四川省三台）。生卒年均不详，约唐昭宗乾宁中前后在世。少有时名，所吟诗句，往往动人。妹舜弦为王衍昭仪，他尝以秀才预宾贡。又通医理，兼卖香药，可见他还不脱波斯人本色。蜀亡，遂亦不仕他姓。珣著有琼瑶集，已佚，今存词五十四首，（见《唐五代词》）多感慨之音。）